બેન્કિંગ સેક્ટરના જાણકારોના જણાવ્યા પ્રમાણે નોટબંધી બાદ વેપાર-ઉદ્યોગોને ભારે હાલાકીનો સામનો કરવો પડ્યો છે. મોટા ભાગના કારોબારીઓ રોકડની અછતનો સામનો કરી રહ્યા છે. એ જ પ્રમાણે નોટબંધી બાદ ઊભી થયેલી પરિસ્થિતિના પગલે ઘણા કારોબારીઓએ નવા કારોબારનું વિસ્તરણ કરવાનું મોકૂફ રાખ્યું છે એટલું જ નહીં, હાલ વેઇટ એન્ડ વોચના મૂડમાં છે. આવા સંજોગોમાં ધિરાણ ઉપરના દરમાં ઘટાડો કરવામાં આવે તો લોન પરની માગમાં વધારો જોવાઇ શકે છે તેવું બેન્કિંગ સેક્ટરના જાણકારોનું માનવું છે.